text: কিতাব আল আঘানি (গানের বই, كتاب الأغاني‎, The Book of Songs) খ্রিস্টীয় দশম শতকের সাহিত্যিক আবু আল ফরজ আল ইস্ফাহানি কর্তৃক কবিতা ও গানের সংগ্রহ। এই বইটির আধুনিকে সংস্করণ ২০ খন্ডে প্রকাশিত হয়েছে। ১০ হাজার পৃষ্টার এই বইটি রচনা করতে আবু আল ফরজের ৫০ বছর সময় লেগেছিলো। এই বইয়ে তিনটি অংশ আছে। প্রথম অংশে খলিফা হারুন আল রশীদ এর পছন্দকৃত '১০০ সেরা গান', দ্বিতীয় অংশে রাজ রাজড়াদের রচনা এবং তৃতীয় অংশে লেখকের নিজের নির্বাচন করা গান আছে। এই বইয়ে জাহিলিয়া যুগ থেকে ১০ম শতক পর্যন্ত গান ও কবিতার সংগ্রহ আছে। আগের দিনের গান ও কবিতার রচয়িতাগণ ছন্দে নিজের পরিচয় ব্যক্ত করতেন। যেমন লালনের গানে দেখা যায়, ...লালন কি জাত সংসারে...। এই কারণে কিতাব আল আঘানি ইতিহাস এবং সাহিত্য ইতিহাসের জন্য একটি প্রামান্য আকরিক গ্রন্থ। কিতাব আল আঘানি'র উপর অনেক গবেষণাপত্র প্রকাশিত হয়েছে।
  
  তথ্য উৎস
  
  বিষয়শ্রেণী:বই
  বিষয়শ্রেণী:আরবি সাহিত্য
  বিষয়শ্রেণী:সাহিত্য
title: কিতাব আল আঘানি